Folklor cəmiyyəti

**Folklor cəmiyyəti**— Birləşmiş Krallıqda  folkloru öyrənmək üçün təsis edilmiş milli cəmiyyətdir.

Ənənəvi musiqi, mahnı, rəqs və dram, povest, bədii sənətkarlıq, adət və inanclar da daxil olmaqla, ənənəvi xalq mədəniyyətini öyrənmək üçün 1878-ci ildə Londonda yaradılmışdır.

Cəmiyyət ingilis qanunlarına uyğun olaraq qeydiyyatdan keçmiş xeyriyyə təşkilatıdır .

Folklor Cəmiyyətinin ofisi Böyük Britaniya və İrlandiya Kral Antropologiya İnstitutunda yerləşir. 
## Üzvlər
İlk dəfə folklorşünaslıq termini gətirən "Qeydlər və Sorğular" jurnalının redaktoru Viyyam Toms, cəmiyyətin formalaşmasında mühüm rol oynamışdır. O və  Georq Laurens Homm uzun illər cəmiyyətin lider üzvlərindən olmuşlar .

Uzun müddət işləyən və cəmiyyətin inkişafında mühüm xidmətləri olan fəal üzvlərdən biri  də əvvəllər jurnal redaktoru olmuş, sonralar isə cəmiyyətin ilk qadın prezidenti seçilmiş  Şarlotta Sofiya Börn idi (1909-10). . 

"Linkolnşir folkloru" kitabı ilə tanınan Linkolnşir (İngiltərədə dairə) folklorşünası Etel Rudkin jurnalda folklora həsr olunmuş maraqlı məqalələr dərc etdirirdi .

## Nəşrlər
Cəmiyyət Teylor və Frensisin əməkdaşlığı ilə "Folklore" jurnalını (ildə dörd sayı çap olunur) və "FLS News" bülletenini (1986-cı ildən) dərc etdirir.
Jurnal 1878-ci ildə "The Folk-Lore Record" adı ilə nəşr olunmağa başlamışdır;  sonralar "The Folk-Lore Journal" adı ilə çapı davam etdirilmişdir. 1890-cı ildən isə jurnalın buraxılışları «Folk-Lore: Mif, ənənə, institut və adətlərin rüblük icmalı" adı ilə cild şəklində dərc olunmuşdur ]. 

"Arxeoloji Tədqiqat və Xalq Lore Jurnalı" — Cozef Ceykobs ilk dörd illik cildi "Quarterly Review" adı ilə  nəşr etdirirdi, sonralar onu Alfred Natt əvəz etmişdir. 1899-1908-ci illərdə jurnalın redaktoru Şarlotta Börn olmuşdur. .  Müxtəlif illərdə A.R. Rayt (1909–14), Vilyam Kruk (1915-23), A.Rayt (1924-31), E.O.Ceyms (1932-55), Kristina Hol (1956-78), Jaklin Simpson (1979-93), Cilian Bennet (1994-2004), Patrisiya Lisaqt (2004-2012) və Cessika Hemminq (2013-) jurnala redaktorluq etmişlər.

## Kolleksiyalar
Folklor Cəmiyyəti Kitabxanasında 15.000-ə yaxın kitab, 200-dən çox kitab seriyası (hazırda 40-ı alınıb) var. Bu nəşrlər London Universiteti Kollecinin Kitabxanasında saxlanılır. Kitabların əsas hissəsini xalq nağılları, ingilis və irland folkloruna həsr olunmuş nəşrlər təşkil edir. Həmçinin Şərqi Avropa folkloruna dair kitablar, Estoniya və Bask folkloru seriyasında çap olunmuş nəşrlər də kitabxana fondunun əsasını təşkil edir.

Folklor Cəmiyyətinin arxivləri və kolleksiyaları London Universitet Kollecinin Xüsusi Kolleksiyalarında mühafizə edilir.

## Katerine Briqs Mükafatı
Katerine Briqs Mükafatı, 1969-1972-ci illərdə cəmiyyətin prezidenti olmuş Katerine Meri Briqsin şərəfinə Cəmiyyət tərəfindən verilən illik kitab mükafatıdır . Mükafat ilk dəfə 1982-ci ildən verilməyə başlanmışdır . İsrail tarixçisi Gay Bayner (2019), Amerika nağıllarının tədqiqatçısı Cek Zayps (2007), ingilis mifoloqu Marina Uorner (1999), Britaniyanın radikal tarixçisi E.P.Tompson (1992), İona və Piter Opi ingilis folklorşünaslar ailəsi (1986) və sovet folklorşünası Vladimir Propp (1985) Katerine Briqs Mükafatına layiq görülmüş görkəmli adamlar sırasındadır .

## Kut Leyk Medalı
Kut Leyk Medalı Folklor Cəmiyyəti Komitəsi tərəfindən folklorşünaslıq sahəsində "görkəmli tədqiqat və təqaüdə" görə verilir .

Mükafat 1920-1930-cu illərdə Folklor Cəmiyyətinin fəal üzvü olan Harold Kut Leykin (1878-1939) şərəfinə təsis edilmişdir (həmin dövrdə həm xəzinədar, həm də Cəmiyyətin katibi vəzifələrində çalışmışdır).

## İstinadlar